[Инсталиране на други програми](/bg/kb/view/instalirane_na_drugi_programi "Инсталиране на други програми")

 Можете да инсталирате различни програми на Вашия акаунт - например блогове, системи за управление на съдържание, скриптове за онлайн магазини, форуми, и други.
Трябва да намерите приложение, което е съвместимо с нашите сървъри. Ние използваме Linux OS, като програмните езици, които поддържаме са PHP, Python, Ruby, Perl и Tcl.
PHP и Python са много популярни и широко разпространени езици и по принцип можете да намерите повече и по-добре поддържани продукти, написани на тях. Също така поддържаме MySQL бази данни.
Софтуерните приложения обикновено съдържат инструкции за инсталация. Можете да ги следвате, за да инсталирате продукта.
Може да следвате тези общи инструкции за инсталиране на приложения на Вашия акаунт:
1. Свалете инсталационните файлове на приложението. Можете да ги намерите в сайта на производителя.
2. Качете инсталационните файлове на сървъра.
Можете да разархивирате файловете от сваления архив и после да ги качите. Също така можете да качите архива и да използвате страницата Файлове в Контролния панел, за да го разархивирате.
3. Ако приложението не използва MySQL база данни, можете да прескочите тази стъпка.
Посетете страницата MySQL бази данни в Контролния панел и създайте базата данни, която ще бъде използвана от Вашето приложение. Също така препоръчваме да създадете отделен MySQL потребител (като разрешите всички привилегии за него) за конкретното приложение.
4. Посетете инсталационната уеб страница на приложението, като следвате инструкциите в нея.
Ако ръководството на инсталацията изисква да настроите достъп от 777 или 666 на някои файлове или директории, вместо това ги настройте на 775 или оставете правата за достъп по подразбиране.
Ако приложението ползва MySQL, повечето PHP приложения ще приемат следната стойност за database host name:localhostВъведете потребителско име и парола за MySQL потребителя. Името на базата данни трябва да съвпада с името, което сте създали.
Ако имате някакви проблеми по време на инсталацията, можете да се свържете по всяко време с нашия екип за техническа поддръжка.
Важно: Следете оригиналния сайт за обновления по сигурността на вашето инсталирано приложение.
 